cyanic-selkie/wikianc huggingface dataset:
Στρατιώτης
Σημείωση
Γενικώς η κοινή γνώμη θεωρεί ότι οι Στρατιώτες βρίσκονται σε άκρως μειονεκτική θέση, λόγω του ότι ανήκουν στην κατώτατη βαθμίδα και έχουν υποχρέωση να δείχνουν υπακοή σε όλους τους άλλους στρατιωτικούς (κοινώς: «ό,τι άλλο και να είναι, πάντα ανώτερος είναι»). Αυτός είναι και ένας από τους λόγους που πολλοί θεωρούν τη στράτευση «αναγκαίο κακό», υπηρετούν όμως επειδή είναι υποχρεωτική.
Δείτε επίσης
Κατηγορία:Στρατιωτικοί βαθμοί
Awesome as Fuck
Το Awesome as Fuck (τυποποιημένο ως Awesome ως F ** k ή Awesome ως **** στο εξώφυλλο) είναι ένα live album από την αμερικανική πανκ ροκ μπάντα Green Day. Το άλμπουμ κυκλοφόρησε στις 22 Μαρτίου του 2011 μέσω της Reprise Records. Το άλμπουμ αποτελείται από κομμάτια που ηχογραφήθηκαν την περίοδο της περιοδείας για την υποστήριξη του 21st Century Breakdown. Περιλαμβάνει ένα DVD από μια συναυλία που έλαβε μέρος στο Saitama Super Arena της Σαϊτάμα στην Ιαπωνία. Είναι επίσης διαθέσιμο σε Blu-ray Disc.
Συντελεστές
CD:
DVD:
Συσκευασία:
Κατηγορία:Δισκογραφία των Green Day Κατηγορία:Άλμπουμ του 2011
Χβαρ
Το Χβαρ (κροατικά: Hvar / Χβαρ, λατινικά: Pharia) είναι η νήσος Φάρος των αρχαίων Ελλήνων. Είναι νησί της Αδριατικής θάλασσας στην Κροατία. Βρίσκεται στα ανοικτά των Δαλματικών ακτών μεταξύ των νησιών Μπρατς, Βις και Κόρτσουλα. Πρωτεύουσα του νησιού είναι η πόλη Χβαρ με 4.138 κατοίκους σύμφωνα με στοιχεία της Απογραφής του 2001. Είναι το τέταρτο μεγαλύτερο νησί μετά τα Τσρες, Κρκ και Μπρατς και το εικοστό έβδομο μεγαλύτερο της Μεσογείου.
Ιστορία
Οι αρχαίοι Έλληνες, άποικοι από την Πάρο, ίδρυσαν το 385 π.Χ. αποικία με το όνομα Φάρος στη θέση του σημερινού Στάρι Γκράντ (δηλ. Παλαιά πόλη) καθιστώντας την μία από τις αρχαιότερες πόλεις της Ευρώπης. Ο Πτολεμαίος Κλαύδιος την αναφέρει ως Φαρία, απ' όπου προέκυψε και η λατινική του ονομασία.
Το 231 π.Χ. καταλήφθηκε από του Ιλλυριούς με αποτέλεσμα να επέμβουν οι Ρωμαίοι υποστηρίζοντας τον τοπικό ηγεμόνα Δημήτριο Φάριο και όπως είναι γνωστά τα γεγονότα από τον Α΄ Ιλλυρικό πόλεμο έληξε με νίκη των Ρωμαίων και στη συνέχεια στη δημιουργία της επαρχίας της Ιλλυρίας 218 π.Χ..
Μετά την πτώση της Ρωμαϊκής Αυτοκρατορίας στα δυτικά, το νησί βρέθηκε υπό τον έλεγχο της Βυζαντινής ή Ανατολικής Ρωμαϊκής Αυτοκρατορίας. Ο πληθυσμός την περίοδο αυτή αυξήθηκε όπως μαρτυρά η πληθώρα των αρχαιολογικών ευρημάτων. Ένας μεγάλος αριθμός νέων επαύλεων στην περιοχή του Στάρι Γκράντ και στις προηγουμένως άδειες ανατολικές ακτές οικοδομήθηκε.
Κατά τον πρώιμο μεσαίωνα, σλαβικές φυλές εισέβαλαν στο νησί και το πρώτο μισό του 7ου αιώνα, η σλαβική φυλή των Παγγανών (οι Ναρεντίνοι, από τον Νέρετβα, όπως τους αποκαλούσαν οι Ενετοί ιστοριογράφοι) εγκαταστάθηκε στο νησί. Τον 11ο αιώνα το νησί εντάχθηκε στο Βασίλειο της Κροατίας.
Εξωτερικοί σύνδεσμοι
Χβαρ Κατηγορία:Πόλεις της Κροατίας
Σημαία της Λιβερίας
right|thumb|250px|[[Αρχείο:FIAV 111111.svg|23px Λόγος σημαίας: 10:19]] Η σημαία της Λιβερίας έχει μεγάλη ομοιότητα με τη σημαία των ΗΠΑ, καταδεικνύοντας τις ρίζες των πρώην σκλάβων από τη Λιβερία στην Αμερική. Η λιβεριανή σημαία έχει κι αυτή κόκκινες και άσπρες λωρίδες, όπως και ένα μπλε τετράγωνο με ένα λευκό αστέρι στο κέντρο.
Η σημαία χρησιμοποιείται ευρέως από πλοία σε όλο τον κόσμο ως σημαία ευκαιρίας. Σύμφωνα με εκτιμήσεις, 1.600 πλοία χρησιμοποιούν την εν λόγω σημαία ως σημαία ευκαιρίας. Οι πλοιοκτήτριες εταιρείες κάνουν αυτό για να αποφύγουν τη φορολογία και τις κυρώσεις τις οποίες επιβάλλουν οι άλλες χώρες.
Εξωτερικοί σύνδεσμοι
Κατηγορία:Εθνικά σύμβολα της Λιβερίας Λιβερια
Κοκ (γλυκό)
Το κοκ (ή κοκάκια, καθώς συνήθως σερβίρονται πολλά μαζί) είναι προφιτερόλ ελληνικής προέλευσης που αποτελείται από κρέμα ζαχαροπλαστικής, γλάσο σοκολάτας και σιρόπι. Μερικές φορές στο πάνω μέρος του κοκ τοποθετούνται καρποί αποξηραμένοι ή διαφόρων ποικιλιών.
Νήσος Κάπο Ριτσούτο
Η Νήσος Κάπο Ριτσούτο (ιταλικά: Isola di Capo Rizzuto) είναι μια πόλη στην Επαρχία Κροτόνε της Καλαβρίας στη Νότια Ιταλία. Παρόλο που το όνομα της πόλης περιέχει τη λέξη Ιsola που σημαίνει Νήσος η πόλη δεν βρίσκεται σε νησί αλλά η περιοχή που βρίσκεται μπορεί να χαρακτηριστεί ακρωτήρι το οποίο είναι προστατευόμενη θαλάσσια περιοχή.
Το κύριο τουριστικό ενδιαφέρον της περιοχής είναι το παραθαλάσσιο 16ου αιώνα Αραγονέζικο κάστρο που βρίσκεται 11 χιλιόμετρα περίπου νοτιοδυτικά, στην πόλη Le Castella
Εξωτερικοί σύνδεσμοι
Κατηγορία:Πόλεις της Καλαβρίας
Lunar Orbiter 4
Το «Lunar Orbiter 4» είναι το τέταρτο από τα πέντε συνολικά μη επανδρωμένα διαστημόπλοια του προγράμματος Lunar Orbiter, που αναπτύχθηκε από τη NASA κατά τη διάρκεια της δεκαετίας του 1960. Στόχος του προγράμματος ήταν η χαρτογράφηση της Σελήνης και η εύρεση κατάλληλων τοποθεσιών για την προσσελήνωση των διαστημοπλοίων του προγράμματος «Surveyor», καθώς και των επανδρωμένων αποστολών του Προγράμματος «Απόλλων». Μάλιστα επειδή με τις τρεις προηγούμενες αποστολές Lunar Orbiter είχαν καλυφθεί επί της ουσίας οι ανάγκες του προγράμματος «Απόλλων», το «Lunar Orbiter 4» αξιοποιήθηκε για τη λεπτομερέστερη χαρτογράφηση της σεληνιακής επιφάνειας, κάτι που θα χρησίμευε στην επιλογή τοποθεσιών για μελλοντικές σεληνιακές αποστολές και γενικότερα στη μελέτη του Φεγγαριού. Το διαστημόπλοιο διέθετε επίσης επιστημονικό εξοπλισμό για τη μέτρηση των επιπέδων ραδιενέργειας, τις προσκρούσεις μικρομετεωρητών και τη συλλογή γεωδαιτικών δεδομένων.
Αποστολή
Το Lunar Orbiter 4 εκτοξεύθηκε στις 4 Μαΐου 1967 από το ακρωτήριο Κανάβεραλ με πύραυλο Atlas-Agena D και μπήκε επιτυχώς σε πολική τροχιά γύρω από τη Σελήνη. Από τις 11 Μαΐου, ενώ ήδη είχε ξεκινήσει η φωτογράφηση της σεληνιακής επιφάνειας, η θερμική θύρα της κάμερας δεν ανταποκρινόταν σωστά στις εντολές ανοίγματος και κλεισίματος. Αργότερα παρουσιάστηκαν προβλήματα και με τον μηχανισμό ανάγνωσης και μετάδοσης του φωτογραφικού υλικού. Ανάμεσα στις φωτογραφίες που ελήφθησαν συγκαταλέγεται και η πρώτη του νότιου πόλου της Σελήνης, αφού κανένα άλλο διαστημόπλοιο δεν είχε μπει προηγουμένως σε πολική τροχιά γύρω από αυτήν. Το «Lunar Orbiter 4» προσέκρουσε στην επιφάνεια της Σελήνης στις 6 Οκτωβρίου 1967, αφού προηγουμένως είχε χρησιμοποιηθεί για τη συλλογή τροχιακών δεδομένων για το «Lunar Orbiter 5».
Εξωτερικοί σύνδεσμοι
Κατηγορία:Πρόγραμμα Lunar Orbiter Κατηγορία:Διαστημικές αποστολές το 1967
Γκαμπονέζικο συνταγματικό δημοψήφισμα (1958)
Στις 28 Σεπτεμβρίου 1958 έλαβε χώρα δημοψήφισμα για το νέο σύνταγμα της Γαλλίας στη Γκαμπόν, ως μέρος ενός ευρύτερου δημοψηφίσματος σε όλη τη γαλλική Ένωση για την επικύρωση του νέου συντάγματος. Εάν το σύνταγμα εγκρινόταν, η χώρα θα γινόταν μέλος της Γαλλικής Κοινότητας, ενώ αν δεν γινόταν αποδεκτό θα αποδιδόταν ανεξαρτησία. Το νέο σύνταγμα εγκρίθηκε από το 92,60% των ψηφοφόρων, ενώ η μόνη αποικία που ψήφισε υπέρ της ανεξαρτησίας ήταν η Γουινέα.
Παραπομπές
Κατηγορία:Εκλογές στην Γκαμπόν‎
Θορίτης
Ο θορίτης (αγγλ. thorite) είναι πυριτικό ορυκτό του θορίου και του ουρανίου. Οφείλει το όνομά του στο περιεχόμενο θόριο. .
Εμφάνιση, παραγενέσεις
Ο θορίτης αποτελεί συνοδό ορυκτό όξινων πυριγενών πετρωμάτων και των ανάλογων πηγματιτών. Ενίοτε απαντάται και παρενεσπαρμένος σε ιζηματογενείς αποθέσεις.
Ορυκτά με τα οποία σχετίζεται είναι ο μοναζίτης, ο γαδολινίτης, ο ουρανινίτης, ο υττριαλίτης και το πυρόχλωρο.
Απαντάται σε αρκετές περιοχές, όχι όμως σε αξιόλογες ποσότητες σε όλες. Σημαντικές εμφανίσεις του είναι στο Lomo της Νορβηγίας (όπου αποτελεί και χαρακτηριστικό ορυκτό, type locality, TL) και άλλες περιοχές της χώρας, τη Γερμανία (περιοχή Άιφελ), σε αρκετά ορυχεία της Μαδαγασκάρης, στον Καναδά (περιοχή Οντάριο με μεγάλους αδρούς κρυστάλλους), στις ΗΠΑ (Πολιτείες Τέξας, Αλάσκα και Κολοράντο), τη Βραζιλία, την Κίνα, την Ιταλία, τη Ναμίμπια και τη Νότια Αφρική. Δεν έχει αναφερθεί εμφάνισή του στην Ελλάδα.
Χρησιμοποιείται ως μετάλλευμα ουρανίου και θορίου, όπου οι ποσότητές του το επιτρέπουν. Αν και ορισμένοι κρύσταλλοι είναι εξαιρετικά καλοσχηματισμένοι και ημιδιαφανείς, δεν είναι αντικείμενο συλλογής από συλλέκτες, καθώς είναι ραδιενεργός και χρειάζεται ειδικά προφυλακτικά μέτρα για τη φύλαξή του.
Σημειώσεις
Θοριτης Κατηγορία:Ορυκτά του ουρανίου Κατηγορία:Ορυκτά του πυριτίου
Ο τρελλός τάχει 400
Το Ο τρελλός τάχει 400 (ή Ο τρελός τα 'χει 400) είναι μια ελληνική κωμική ταινία του 1968, σε σκηνοθεσία Κώστα Καραγιάννη και σε σενάριο Λάκη Μιχαηλίδη. Στην ταινία πρωταγωνιστεί ο Λάμπρος Κωνσταντάρας μαζί με τους Καίτη Πάνου, Σμαρώ Στεφανίδου, Δέσποινα Στυλιανοπούλου, Κατερίνα Γώγου και Αλέκο Τζανετάκο. Η παραγωγή έγινε από την Καραγιάννης - Καρατζόπουλος.
Στο επίκεντρο της ταινίας είναι ένας φτωχός βιοπαλαιστής, ο Λάμπρος, ο οποίος προσπαθεί μέσω λαχείων να καλυτερέψει τη ζωή του. Όταν, όμως, κερδίζει το λαχείο τρελαίνεται και τον κλείνουν στο ψυχιατρείο. Έτσι μένουν στο σπίτι η γυναίκα του η κόρη του και η πεθερά του, οι οποίες κάνουν τη μεγάλη ζωή, χωρίς να υπολογίζουν ότι θα βγει ποτέ από την κλινική. Πράγμα που τελικά γίνεται και φέρνει τα πάνω κάτω στις ανέσεις που είχαν μάθει να απολαμβάνουν έως τότε, καθώς τους παίρνει τα όλα τα λεφτά.
Η ταινία έκανε πρεμιέρα το 1968, και παιζόταν στους κινηματογράφους και την επόμενη χρονιά, κόβοντας 408.043 εισιτήρια, τερματίζοντας 10η, μεταξύ των 108 ταινιών εκείνης της σεζόν.
Πλοκή
Αλλάζουν έτσι όλη την επίπλωση του σπιτιού και προσέλαβαν οικιακή βοηθό, η κόρη του Καίτη εγκατέλειψε τον Φώτη, που δούλευε σε βενζινάδικο, και έχει δημιουργήσει σχέση με τον Τζίλη, έναν άεργο γιο ενός εφοπλιστή. Η πεθερά και η σύζυγος σπαταλούν πολλά χρήματα για τον καλλωπισμό τους, ενώ ο κουνιάδος του παράτησε τη δουλειά του στο συνεργείο και ασχολείται με την ηθοποιία, περιμένοντας να κάνει την πρώτη του ταινία. Όλοι είναι σίγουροι ότι ο "τρελός" δεν πρόκειται ποτέ να γίνει καλά, εκτός από τη γυναίκα του, τη Σοφία, η οποία ήταν η λογικότερη από όλους. Εντούτοις, ο Λάμπρος γίνεται καλά και τον αφήνουν να φύγει, δίνοντάς του εξιτήριο ότι εξήλθε κανονικώς, δίνοντάς του και κάποια ελαφρυντικά στην όποια επιθετική ίσως συμπεριφορά μπορεί να έχει.
Ο Λάμπρος, περπατώντας για το σπίτι του, διαπιστώνει πόσες αλλαγές έχουν γίνει γενικότερα και καταλήγει ότι μάλλον οι γνωστικοί είναι περισσότερο τρελοί από τους τρελούς. Στο σπίτι του, που δεν ξέρουν τίποτα για αυτό, έχει έρθει ο σκηνοθέτης που θα κάνει ταινία με τον Χρήστο, τον κουνιάδο του. Όταν η πεθερά του βάζει στοίχημα πως ο Λάμπρος δεν θα βγει ποτέ από το ίδρυμα, ο Λάμπρος απαντά πόσα; Όταν εκείνη ρώτησε ποιος έβαλε το στοίχημα βλέπουν όλοι τον Λάμπρο. Αρχικά μένει ο Λάμπρος στο σπίτι, μέχρι που του γνωρίζουν τον νέο αρραβωνιαστικό της Καίτης, με τον οποίον έχουν λογοφέρει προηγουμένως. Τότε, ο Λάμπρος που βλέπει πώς έχει αλλάξει το σπίτι του, παίρνει τα λεφτά και φεύγει, για να τους νουθετήσει. Μαζί του, σε αυτό το σχέδιο, παίρνει μέρος και ο Φώτης, ο πρώην αρραβωνιαστικός της Καίτης.
Στην υπόλοιπη ταινία ο Λάμπρος κάνει τη "μεγάλη ζωή" για να προκαλέσει την οικογένεια του, η οποία ό,τι είχε το έχασε: Ο σκηνοθέτης ξεγελάει τον Χρήστο ότι έχει ταλέντο για να του φάει λεφτά. Ο Τζίλης αποδεικνύεται καιροσκόπος, και χωρίς τα λεφτά πλέον παρατάει την Καίτη. Πλέον, όταν φτάνουν στο απροχώρητο ο Λάμπρος βάζει σε εφαρμογή το τελευταίο στάδιο του σχεδίου και στέλνει τον Φώτη να ειδοποιήσει τους δικούς του ότι είναι βαριά άρρωστος. Όλοι τότε πάνε να τον δουν, και, εφόσον όλοι φαίνονται μετανιωμένοι, επανενώνεται με την οικογένειά του, ενώ η Καίτη συνδέεται ξανά με τον Φώτη.
Εξωτερικοί σύνδεσμοι
Κατηγορία:Ταινίες του 1968 Κατηγορία:Ελληνόφωνες ταινίες Κατηγορία:Ελληνικές ταινίες Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Κώστα Καραγιάννη Κατηγορία:Ταινίες σε σενάριο Λάκη Μιχαηλίδη Κατηγορία:Ταινίες με μουσική σύνθεση Γιώργου Θεοδοσιάδη Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Καραγιάννης - Καρατζόπουλος
Οπωροφόρα
Η εντατική καλλιέργεια των οπωροφόρων αποτελεί ιδιαίτερο κλάδο της δενδροκομίας που ονομάζεται οπωροκομία ή "καλλιέργεια δενδρωδών". Η οπωροκομία εφαρμόζεται σε πολύ μεγάλες, σχετικά με τους κήπους, εκτάσεις που ονομάζονται οπωρώνες.
Στους Οπωρώνες εφαρμόζονται σήμερα ιδιαίτερες τεχνικές εγκατάστασης και ανάπτυξης, καθώς και ποικίλες καλλιεργητικές περιποιήσεις, έτσι ώστε να επιτυγχάνεται η καλύτερη δυνατή απόδοση στη συγκομιδή και στη μετέπειτα διακίνηση των παραγομένων καρπών.
Μικροαρχαιολογία
Με τον όρο μικροαρχαιολογία εννοείται εκείνος ο κλάδος της αρχαιολογίας που εστιάζεται στις αρχαιολογικές μαρτυρίες που προέρχονται από το μικροσκοπικό αρχείο και ειδικότερα από τα τέχνεργα και οικοδεδομένα που βρίσκονται συνήθως στις περισσότερες αρχαιολογικές θέσεις, όπως είναι η κεραμική, τα οστά, η τέφρα, και οι ιζηματογενείς αποθέσεις. Πρόκειται για διεπιστημονική προσέγγιση του αρχαιολογικού αρχείου και είναι αναπόσπαστο τμήμα της σύγχρονης αρχαιολογίας ήδη από τον 19ο αιώνα. Έχει, επίσης, τις ρίζες της στη Δανία, με το έργο του Βόρσε (Jens Jacob Asmussen Worsaae), ο οποίος χρησιμοποίησε όλα τα ποικίλα διαθέσιμα υλικά για την ερμηνεία αρχαιολογικών καταλοίπων οστρέων κοντά στη σημερινή δανική ακτογραμμή.
Οπωροφόρα
Πηγές
Κατηγορία:Φυτά Κατηγορία:Γεωπονία Κατηγορία:Εδώδιμα φρούτα
Μικροαρχαιολογία
Μέθοδος
Η μικροαρχαιολογία ως διαδικασία αρχίζει στο πεδίο, όπου προσδιορίζονται συγκεκριμένα προς επίλυση ζητήματα, πραγματοποιούνται προκαταρκτικές αναλύσεις συλλέγονται δείγματα για περαιτέρω ανάλυση. Εκτενέστερη ανάλυση πραγματοποιείται σε διαφορετικά συνήθως εργαστήρια και τα αποτελέσματά της χρησιμοποιούνται για την πληρέστερη κατανόηση των τεχνέργων ή των οικοδεδομένων από την άποψη του αρχαιολογικού πλαισίου τους. Η διαφορά ανάμεσα στη μικροαρχαιολογική έρευνα και τις ανεξάρτητες έρευνες που πραγματοποιούνται σε ανάλογης φύσης δεδομένα είναι η απαίτηση να γίνεται κατανοητό το αρχαιολογικό εννοιολογικό πλαίσιο ως σημείο αναφοράς για την αλληλεξάρτηση των πληροφοριών που παράγει η εργαστηριακή έρευνα. Δηλαδή, από τη σκοπιά της μικροαρχαιολογίας έχει σημασία ο καθορισμός της σχέσης των διαφορετικών πρακτικών που εκτελούνται σε μικροσκοπικό πλαίσιο. Έτσι, πραγματοποιούνται διάφορες ανεξάρτητες μελέτες και επιλέγονται κατόπιν οι ομοιότητες και οι διαφορές τους, προκειμένου να επιτευχθεί ένα ευρύτερο πλαίσιο για το υπό έρευνα ζήτημα.
Είναι αξιοσημείωτο ότι πολλές από τις μεθόδους που χρησιμοποιήθηκαν για την εξαγωγή πληροφοριών από το μικροσκοπικό αρχείο δεν αναπτύχθηκαν από αρχαιολόγους. Αναπτύχθηκαν κυρίως από χημικούς, γεωχημικούς, βοτανολόγους και άλλους για δικούς τους ερευνητικούς σκοπούς. Αργότερα προσαρμόστηκαν και εφαρμόστηκαν σε αρχαιολογικά προβλήματα. Υπάρχουν ακόμη πολλές δυνατότητες για τους αρχαιολόγους, ειδικά εκείνους που έχουν εκπαιδευτεί στις φυσικές επιστήμες, να αναπτύξουν νέες μεθόδους για να διερευνήσουν το μικροσκοπικό αρχείο. Αυτές οι μέθοδοι μπορούν να προσαρμοστούν στις ανάγκες της αρχαιολογίας.
Διεπιστημονικότητα
Πολλές από τις μεθόδους που χρησιμοποιήθηκαν και χρησιμοποιούνται στην αρχαιολογία αναπτύχθηκαν κυρίως από ειδικούς άλλων επιστημών και προσαρμόστηκαν αργότερα για αρχαιολογικές εφαρμογές, όπως για παράδειγμα η Παλυνολογία). Ανάμεσά τους συμπεριλαμβάνονται τεχνικές οπτικής και ηλεκτρονικής μικροσκοπίας, ατομικής φασματοσκοπίας απορρόφησης ή εκπομπής, τεχνικές χρήσης ακτίνων Χ, όπως η αναλυτική ηλεκτρονική μικροσκοπία , χρωματογραφικές τεχνικές και πλήθος άλλων για τον καθορισμό της σύστασης του πηλού από τον οποίο είναι κατασκευασμένο ένα κεραμεικό τέχνεργο ή η χημεία του ανθρώπινου οστού, από την οποία λαμβάνονται σημαντικές πληροφορίες για την ανθρώπινη διατροφή και κινητικότητα στο παρελθόν, ιδιαίτερα σε σχέση με τα ισότοπα Στροντίου και Οξυγόνου.
Βιβλιογραφία
Κατηγορία:Κλάδοι της αρχαιολογίας
Τζένιφερ Μόρισον
Η Τζένιφερ Μόρισον (Jennifer Marie Morrison, 12 Απριλίου 1979) είναι Αμερικανίδα ηθοποιός, μοντέλο και παραγωγός, που γεννήθηκε στο Σικάγο του Ιλινόι. Έγινε ευρύτερα γνωστή για το ρόλο της ως Dr. Allison Cameron στην ιατρική δραματική σειρά Ιατρικές Υποθέσεις (2004–2012), με συμπρωταγωνιστή τον Χιου Λώρι, και ως Emma Swan στη σειρά περιπέτειας και φαντασίας του ABC Once Upon a Time (2011–2018).
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Πταίσμα
Εξωτερικοί σύνδεσμοι
* *
Προσδόκιμο ζωής
Προσδόκιμο ζωής ή προσδόκιμο επιβίωσης ονομάζεται ο αριθμός των ετών που αναμένεται να ζήσει ένα μέσο άτομο μιας δεδομένης ηλικίας. Πολυάριθμοι παράγοντες επηρεάζουν το προσδόκιμο ζωής, συμπεριλαμβανομένων των συνηθειών (π.χ. κάπνισμα), των χρόνιων νόσων (π.χ. συμφορητική καρδιακή ανεπάρκεια, νεφροπάθεια τελικού σταδίου ή καρκίνοι), του φύλου (οι γυναίκες ζουν περισσότερο από τους άνδρες)της κοινωνικοοικονομικής κατάστασης,της διατροφής, τής ψυχολογίας
Κατηγορία:Οικονομικά της υγείας Κατηγορία:Υγεία Κατηγορία:Γήρανση Κατηγορία:Γεροντολογία Κατηγορία:Αναλογιστική επιστήμη
Τσιγοροδό
Το Τσιγοροδό (ισπανικά: Chigorodó, ισπανική προφορά ΔΦΑ : [tʃiɣoɾoˈðo]) είναι πόλη και δήμος στην Διαμέρισμα Αντιόχειας της Κολομβίας.
Εξωτερικοί σύνδεσμοι
Κατηγορία:Πόλεις της Κολομβίας Κατηγορία:Δήμοι της Κολομβίας
Μοτέλ
Τα μοτέλ (motel) είναι ξενοδοχεία που οφείλουν το όνομα τους στη σύντμηση των αγγλικών λέξεων motor και hotel.
Βρίσκονται κυρίως επάνω σε οδικές αρτηρίες μεγάλης κυκλοφορίας, που ενώνουν μεγάλα αστικά κέντρα ή τουριστικά κέντρα, και εμφανίζουν μεγάλη κίνηση αυτοκινήτων. Κύριος λόγος ύπαρξης τους πρέπει να είναι η εξυπηρέτηση όσων διακινούνται με αυτοκίνητο. Μπορούν να διαθέτουν πρατήριο βενζίνης, ενώ υποχρεωτικά θα πρέπει να προσφέρουν πρωινό και να διαθέτουν χώρο στάθμευσης αυτοκινήτων, καθώς και ένα συνεργείο που να καλύπτει την επισκευή των βασικών ζημιών ενός αυτοκινήτου.
Ο αριθμός των δωματίων που έχει ένα ξενοδοχείο τύπου motel είναι από 10 (δέκα) έως 50 (πενήντα) δωμάτια, ενώ τουλάχιστον το 10% των δωματίων πρέπει να είναι μονόκλινα.
Συναντάμε τα motels κυρίως στις Ηνωμένες Πολιτείες και στην Αυστραλία, όπου συναντάμε ταυτόχρονα οδικές αρτηρίες μεγάλων χιλιομετρικών αποστάσεων.
Ομολογιακοί Λουθηρανοί
Οι Ομολογιακοί Λουθηρανοί είναι Λουθηρανοί Χριστιανοί που υπογραμμίζουν την σημαντικότητα της αποδοχής της διδασκαλίας του Βιβλίου της Ομόνοιας, καθώς πιστεύουν ότι είναι απολύτως πιστό στην Αγία Γραφή. Αν και οι περισσότεροι Λουθηρανοί θέτουν ως βάση της πίστης τους το Βιβλίο της Ομόνοιας, οι Ομολογιακοί Λουθηρανοί υποστηρίζουν ότι η αποδοχή του Βιβλίου της Ομόνοιας, απαιτεί προσοχή ως προς τον τρόπο που η πίστη κηρύττεται, διδάσκεται και τίθεται σε εφαρμογή. Οι Ομολογιακοί Λουθηρανοί πιστεύουν πως αυτό είναι ένα ζωτικής σημασίας μέρος της ταυτότητάς τους, ως Λουθηρανοί.
Ως Ομολογιακές Λουθηρανικές, χαρακτηρίζονται οι πιο συντηρητικές εκκλησίες που συνδέονται με το Διεθνές Λουθηρανικό Συμβούλιο και την Ομολογιακή Ευαγγελική Λουθηρανική Διάσκεψη, ενώ οι υπόλοιπες Λουθηρανικές εκκλησίες, που συνδέονται με την Παγκόσμια Λουθηρανική Ομοσπονδία, δέχονται το Βιβλίο της Ομόνοιας ως δευτερεύουσα ομολογία πίστεως.
Παραπομπές
Κατηγορία:Λουθηρανισμός
Στρατί Λήμνου
Διοικητικά ανήκει στον Δήμο Λήμνου της Περιφέρειας Βορείου Αιγαίου (πρόγραμμα Καλλικράτης).
Από το 1999 έως το 2010 σύμφωνα με την τότε διοικητική διαίρεση της Ελλάδας ήταν στην περιφέρια αρμοδιότητας  του  Δήμου Ατσικής. Παλαιότερα ανήκε στον νομό Λέσβου.
Ιστορικά στοιχεία
Την περίοδο 1918-28 το Στρατί εντάχθηκε ως οικισμός στην κοινότητα Λιβαδοχωρίου αλλά έπειτα καταργήθηκε. Σήμερα η περιοχή ανήκει στο δημοτικό διαμέρισμα του Αγ. Δημητρίου του Δήμου Ατσικής.
Εθνική Ισλανδίας Κ-21 (ποδόσφαιρο ανδρών)
Η Εθνική Ισλανδίας Κ-21 (ποδόσφαιρο ανδρών) είναι η εθνική ομάδα ποδοσφαίρου κάτω των 21 της Ισλανδίας. Ελέγχεται από την Ποδοσφαική Ομοσπονδία Ισλανδίας. Θεωρείται η άμεση τροφοδότης της Εθνικής Ισλανδίας των ανδρών. Από την ημέρα ίδρυσης του Ευρωπαϊκού Πρωταθλήματος Ποδοσφαίρου Κ-21 το 1978, η ομάδα έχει συμμετάσχει στην τελική φάση μόνο το 2011 και το 2021, όπου αποκλείστηκε στη φάση των ομίλων και στις δύο περιπτώσεις.
Στην ομάδα συμμετέχουν οι Ισλανδοί ποδοσφαιριστές κάτω των 21 ετών κατά την έναρξη του Ευρωπαϊκού Πρωταθλήματος Κ-21, το οποίο διαρκεί δύο χρόνια. Έτσι, ορισμένοι ποδοσφαιριστές μπορεί να είναι μέχρι και 23 ετών στα τελικά της διοργάνωσης.
Πταισματοδικείο
Το Πταισματοδικείο είναι μονομελές ποινικό δικαστήριο που δικάζει τα πταίσματα, εκτός αυτών που διαπράττονται από ανηλίκους στην έδρα του Πρωτοδικείου, για τα οποία αρμόδιο είναι το Μονομελές Δικαστήριο Ανηλίκων. Οι Πταισματικές παραβάσεις προβλέπονται τόσο στον Ποινικό Κώδικα όσο και στους ειδικούς ποινικούς νόμους.
Εθνική Ισλανδίας Κ-21 (ποδόσφαιρο ανδρών)
Εξωτερικοί σύνδεσμοι
Κατηγορία:Εθνικές ομάδες ποδοσφαίρου Κ-21 Ευρώπης Κατηγορία:Ποδόσφαιρο στην Ισλανδία Κατηγορία:Εθνική Ισλανδίας (ποδόσφαιρο) Κατηγορία:Ποδόσφαιρο νέων ανά χώρα
Πταισματοδικείο
Το Πταισματοδικείο ανήκει στις δικαστικές αρχές και αντιστοιχεί στο Ειρηνοδικείο. Κάθε Ειρηνοδικείο είναι ταυτόχρονα και Πταισματοδικείο, με την προϋπόθεση ότι στην ίδια Περιφέρεια δεν υπάρχει ειδικό Πταισματοδικείο (άρθρο 3§1 Κ.Π.Δ.) Στις δίκες ενώπιον του Πταισματοδικείου δεν παρίσταται Εισαγγελέας αλλά Δημόσιος Κατήγορος, αξιωματικός της Αστυνομίας όταν πρόκειται για αστυνομικά (κοινά) πταίσματα, προϊστάμενος Λιμενικών Αρχών για λιμενικά πταίσματα, βαθμοφόρος της αρμόδιας Πυροσβεστικής Υπηρεσίας όταν πρόκειται για πυροσβεστικά πταίσματα (παράβαση άρθρων του Π.Δ.71/88 περί πυροσβεστικών μέσων και μέτρων πυρασφάλειας) και αρμόδιος υπάλληλος Δασαρχείου (συνήθως Δασάρχης) όταν πρόκειται για δασικά πταίσματα (παραβάσεις άρθρων του Δασικού Κώδικα Ν.Δ.86/1969, π.χ. παράνομη υλοτομία, παράνομη θήρα κλπ.) αλλά και για αγροτικά πταίσματα (όπως αυτά προβλέπονται στα άρθρα 37,38,39,40 του Ν.3585/2007, π.χ. φθορά με ζώα, φθορά αγροτικού κτήματος κλπ.).
Κατηγορία:Δικαστικές αρχές Κατηγορία:Ποινικό Δίκαιο
Γιώργος Γεωργίου (ποδοσφαιριστής)
Ο Γιώργος Γεωργίου είναι Έλληνας ποδοσφαιριστής που αγωνίζεται στο χώρο της άμυνας και ανήκει στην Λεβαδειάκο.
Βιογραφικό
Ο ύψους 192 εκατοστών κεντρικός αμυντικός γεννήθηκε στις 24 Σεπτεμβρίου του 1979 στην Άουγκσμπουργκ της Γερμανίας και ξεκίνησε την καριέρα του το 1995 από το Κεράσοβο Ευρυτανίας.
Το 1998 μεταγράφηκε στον Παναιτωλικό και το 2002 αποκτήθηκε από την Κέρκυρα με την οποία συμμετείχε για πρώτη φορά στην Ά Εθνική τη σεζόν 2004/05. Παρά το γεγονός ότι η ομάδα υποβιβάστηκε, ο ίδιος μεταγράφηκε στον Ατρόμητο όπου έμεινε 3 σεζόν ( τις πρώτες δυο ως βασικός ).
Απο την 1η Ιουνίου του 2008 αγωνίζεται στην κυπριακή Ανόρθωση Αμμοχώστου,με την οποία πανηγύρισε την πρόκριση στους ομίλους του Τσάμπιονς Λιγκ.
Κατηγορία:Έλληνες ποδοσφαιριστές Κατηγορία:Ποδοσφαιριστές Παναιτωλικού Κατηγορία:Ποδοσφαιριστές Α.Ο. Κέρκυρας Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Ανόρθωσης Κατηγορία:Αμυντικοί ποδοσφαιριστές Κατηγορία:Ποδοσφαιριστές ΠΑΣ Λαμίας Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας
Νιτροκυτταρίνη
Νιτροκυτταρίνη (αγγλ. Nitrocellulose, Cellulose nitrate), ή νιτρική κυτταρίνη, ή βαμβακοπυρίτιδα, είναι ένα από τα πρωταρχικά πολυμερή της κυτταρίνης, η οποία παρασκευάστηκε το 1832 από τον χημικό Braconnot.
Είναι μια πολύ εύφλεκτη ένωση που ουσιαστικά παράγεται από τη νιτροποίηση της κυτταρίνης μετά από αντίδραση της με νιτρικό οξύ, ή αλλιώς με αντίδραση με μίγμα νιτρικού οξέος και άλλου οξέος, συνήθως θειικού οξέος. Η αρχική της χρήση ήταν ως βαμβακοπυρίτιδα με σκοπό την αντικατάσταση της κοινής πυρίτιδας σε πυρομαχικά και όπλα.
Σήμερα παρασκευάζεται σε διάφορους τύπους. Είναι εύκολα διαλυτή σε οργανικούς διαλύτες και βρίσκει εφαρμογές σε τομείς της τεχνολογίας πολυμερών. Επειδή περιέχει υψηλό ποσοστό δεσμευμένου οξυγόνου στις νιτρικές ομάδες, είναι πολύ εύφλεκτη και εκρήγνυται εύκολα προκαλώντας διάφορα ατυχήματα σε εργαστήρια και σε βιομηχανίες.
Ευρέως χρησιμοποιείται στην παραγωγή δυναμίτιδας και άλλων εκρηκτικών, όπως και στην παραγωγή τεχνητών ινών (με χαμηλό βαθμό νίτρωσης), και επίσης σε βερνίκια, πλαστικά, λάκες και φιλμ. Επίσης και για τη σύνθεση διαφόρων ειδικών προϊόντων που λέγονται σελουλόιντ, στα ελληνικά. Αυτά τα ειδικά υλικά δημιουργούνται μετά από ανάμιξη της νιτροκυτταρίνης και της καμφοράς, συχνά με βαφές και άλλες ενώσεις, και απαντάται σε μπάλες πινγκ-πονγκ, μουσικά όργανα, χτένες, κιθάρες, παιχνίδια κ.α.
Παραπομπές
Κατηγορία:Οργανικά πολυμερή Κατηγορία:Εστέρες Κατηγορία:Εκρηκτικά Κατηγορία:Κυτταρίνη Κατηγορία:Προϊόντα κυτταρίνης
Φορτίο πλοίου
Ως φορτίο πλοίου (cargo) χαρακτηρίζεται το σύνολο των αγαθών (κατ΄ όγκο ή κατά βάρος) που μπορεί να μεταφέρει ένα πλοίο. Στα φορτηγά πλοία το μέγιστο δυνάμενο να μεταφέρουν φορτίο εκφράζεται συνήθως με την χωρητικότητα αυτών, που αποτελεί και την διαφήμισή τους, έναντι του εκτοπίσματος που διαφημίζουν τα επιβατηγά κ.ά. πλοία.
Διακρίσεις φορτίων
Τα διακινούμενα φορτία με πλοία διακρίνονται με πολλά κριτήρια. Βασική όμως διάκριση αυτών είναι τα "ξηρά φορτία" και τα "υγρά φορτία" ή ρευστά φορτία. Τα ξηρά φορτία διακρίνονται αφενός σε "ομοειδή φορτία" και σε "γενικά φορτία" και αφετέρου, ανάλογα με τον όγκο που καταλαμβάνουν, σε "βαρειά φορτία" και σε "ελαφρά φορτία". Μια άλλη ακόμη διάκριση είναι η κατά "συγκεκριμένο είδος" ξηρού φορτίου. Τέλος από πλευράς ασφάλειας υφίστανται οι γενικές διακρίσεις επικινδυνότητας που χαρακτηρίζουν τα διακινούμενα εμπορεύματα με κάθε μέσο μεταφοράς. thumb|right|250px|Ομοιογενές "χύδην φορτίο" δημητριακών πριν την εκφόρτωση ρωσσικού [[Μπαλκ κάριερ στον Πειραιά]]
Προστασία φορτίου
Το φορτίο των πλοίων γενικά, λόγω των εξειδικευμένων συνθηκών μεταφοράς (κλυδωνισμών, υγρασίας κ.λπ.) πρέπει να προστατεύεται με διάφορα πρόσθετα  μέσα προς αποφυγή ζημιών, σύνθλιψης, διαβροχής, διαπότισης, εφίδρωσης, κακού αερισμού κ.λπ. Τέτοια μέσα είναι κυρίως ξύλινες επιστρώσεις, ή από άλλα παρεμφερή υλικά, (ψάθες, καλαμωτές, πάνινα και αδιάβροχα καλύμματα) που τοποθετούνται στο χώρο μεταξύ φορτίου και μεταλλικών επιφανειών των δαπέδων και των πλευρικών τοιχωμάτων των κυτών (αμπαριών) των πλοίων. Θα πρέπει ν΄ αποφεύγεται στο ίδιο κύτος (αμπάρι) να φορτώνονται διαφορετικά φορτία και ειδικά όταν κάποια αναδίδουν έντονες οσμές ή κάποια άλλα αντίθετα απορροφούν οσμές όπως είναι π.χ. ο καπνός, τα πορτοκάλια κ.λπ. Μέτρα όπως απαγόρευσης καπνίσματος, εντός των κυτών, άρτια συστήματα εξαερισμού και καλού φωτισμού τυγχάνουν επιβεβλημένα. Ειδικότερα κατά τη φόρτωση (αλλά και στην εκφόρτωση στη συνέχεια), ανάλογα με τη διανομή του φορτίου, θα πρέπει να παρακολουθείται άγρυπνα η μεταβαλλόμενη διαγωγή πλοίου λαμβάνοντας συνεχώς μετρήσεις πρωραίου, μέσου (αμφίπλευρα) και πρυμναίου βυθίσματος, προκειμένου ν΄ αποφευχθεί τυχόν παραμόρφωση πλοίου ή ανεπιθύμητη πλευρική κλίση αυτού.
Πολλές ζημίες του φορτίου πλοίων προέρχονται από μηχανικά ελαττώματα των μέσων φόρτωσης ή από αβλεψίες των χειριστών αυτών ή από κακές αναρτήσεις που μπορεί ακόμη και να προκαλέσουν ατυχήματα. Συνεπώς τα μέτρα ασφαλείας φόρτωσης - εκφόρτωσης θα πρέπει να τηρούνται αμείωτα. Όσον αφορά τις εγκαταστάσεις των κυτών των πλοίων θα πρέπει να λειτουργούν καλώς και χωρίς διακοπές π.χ. ανεμοδόχοι, συστήματα εξαερισμού κ.λπ..
Σημειώνεται ότι η θερμότητα, η διαπότιση, η διαβροχή, ακόμα και η αλληλεπίδραση των φορτίων μπορούν να προκαλέσουν την αλλοίωση των φορτίων. Ομοίως εκ κακού αερισμού μπορεί να προκληθεί: εφίδρωση φορτίου που με τη σειρά της προκαλεί αλλαγή υγρασίας, ευρωστίαση (κοινώς μούχλιασμα), αυτοθέρμανση, και πιθανή αυτανάφλεξη, οξείδωση μεταλλικών μερών κ.λπ. Τέλος «φυσικές» καταστροφές του φορτίου μπορεί να προκαλέσει και η ύπαρξη ποντικών, ή διαφόρων άλλων παρασίτων. Για τα τελευταία θα πρέπει το πλοίο να είναι εφοδιασμένο με "πιστοποιητικό μυοκτονίας".
Δείτε επίσης
Κατηγορία:Ναυτιλιακή οικονομία Κατηγορία:Φόρτωση πλοίου Κατηγορία:Αγαθά
การรถไฟแห่งประเทศไทย
Μονή Φιλοθέου
thumb|250px|Το εσωτερικό της μονής Φιλοθέου thumb|250px|Εξωτερική άποψη της μονής Η Ιερά Πατριαρχική και Σταυροπηγιακή Μονή Φιλοθέου είναι μία εκ των είκοσι μονων του Αγίου Όρους και κατατάσσεται δωδέκατη (12η) στην ιεραρχική τάξη των Αγιορείτικων Μονών.
Καθηγούμενος της Ιεράς Μονής είναι ο Αρχιμανδρίτης Νικόδημος Φιλοθεΐτης.
Ιστορία
Η Ιερά Μονή κτίστηκε από τον Όσιο Φιλόθεο, μαθητή του Αγίου Αθανασίου του Αθωνίτη. Επί των ημερών του Οσίου Φιλοθέου φαίνεται να υπάρχει στην αρχή με το όνομα «μικρή μονή της Φτέρης» - στην περιοχή Κράββατος - όπου σήμερα υπάρχει παρεκκλήσι του Προφήτη Ηλία. Ιστορικά, φαίνεται να προϋπάρχει του 1015 σε έγγραφο του Πρώτου. Είναι αφιερωμένη στον Ευαγγελισμό της Θεοτόκου και σ΄ αυτή φέρεται να ηγουμένευσε για κάποιο διάστημα ο Άγιος Διονύσιος ο εν Ολύμπω. Ξακουστή είναι η εικόνα της Παναγίας της Γλυκοφιλούσας. Επίσης υπάρχει και η εικόνα της Παναγίας της Γερόντισσας, που και γι' αυτή λένε ότι ήρθε εδώ κατά θαυμαστό τρόπο από τη Νιγρίτα. Ως μέγα θησαύρισμα κατέχει το άφθαρτο δεξί χέρι του Αγίου Ιωάννου του Χρυσοστόμου.
Παρεκκλήσια
Η μονή Φιλοθέου έχει εννέα παρεκκλήσια από τα οποία έξι βρίσκονται εντός μονής. Από αυτά τρία βρίσκονται στο Καθολικό. Το πρώτο των Αρχαγγέλων δεξιά της λιτής με τοιχογραφίες του 1752. Το δεύτερο του Γενεσίου του Προδρόμου αριστερά της λιτής. Το τρίτο, της Αγίας Μαρίνης της οποίας τα άγια λείψανα φυλάσσονται στη μονή, στο κωδωνοστάσιο. Στις πτέρυγες υπάρχουν του Αγίου Ιωάννου Χρυσοστόμου στο συνοδικό, Του Αγίου Νικολάου στο αρχονταρίκι, και των αγίων πέντε μαρτύρων πάνω από την είσοδο της μονής. Τέλος εκτός μονής υπάρχουν δύο παρεκκλήσια των Τριών Ιεραρχών ή Αγίου Τρύφωνα, του Γενεσίου της Θεοτόκου ή Παναγούδας καθώς και ο κοιμητηριακός ναός των Αγίων Πάντων.
Εξαρτήματα
Η μονή Φιλοθέου έχει δίπλα στη θάλασσα το Αγίασμα της Παναγίας της Γλυκοφιλούσας το οποίο αναβλύζει διαρκώς με σταθερή ποσότητα και θερμοκρασία. Βρίσκεται στη θέση όπου ο ηγούμενος της μονής, σύμφωνα με την παράδοση, είδε σε όραμα την εικόνα της Παναγίας να τον προσκαλεί να τη φέρει από το σημείο εκείνο της Θάλασσας στο Μοναστήρι. Στην ευρύτερη περιοχή της, η μονή Φιλοθέου έχει αρκετά Κελλιά από τα οποία κατοικούνται τα πέντε. Των Αγίου Γεωργίου, Αγίου Κωνσταντίνου, Αγίας Τριάδος, Αγίου Δημητρίου και της Αναλήψεως.
Στις Καρυές έχει το αντιπροσωπείο της, κτίσμα του 1964 με παρεκκλήσι του Κοσμά του Αιτωλού, αφυπνιστή του υπόδουλου Γένους. Το μοναδικό Κάθισμα που διαθέτει η μονή είναι το ιστορικό και εντυπωσιακό σπήλαιο του Αγίου Διονυσίου «του εν Ολύμπω», όπου ασκήτεψε πριν γίνει ηγούμενος της Φιλοθέου.
Τοποθεσία
Η μονή βρίσκεται στην ανατολική πλευρά της χερσονήσου και απέχει 1 ώρα από τη Μονή Ιβήρων και 30' από τη Μονή Καρακάλλου.
Η γεωγραφική της έκταση είναι 7.350 στρέμματα, ήτοι το 2,16% της συνολικής εκτάσεως του Αγίου Όρους (339.250 στρέμματα). Οι χρήσεις γης στο Άγιο Όρος είναι κυρίως δασική 323,72 τ.χλμ. (95,42%), ακόμα Θρησκευτική 1,46 τ.χλμ. (0,36%), αγροτική 14,46 τ.χλμ. (4,2%), και έχει και ζώνη αλιείας 58,97 τ.χλμ.
Η περισσότερη δασική περιοχή της Μονής Φιλοθέου είναι Υψηλού Δασικού Παραγωγικού Δυναμικού.
Μοναστική δύναμη
Η Μοναστική δύναμη της Μονής, σύνολο μοναχών και εξαρτηματικών, κυμαίνεται σήμερα στα 50-60 άτομα.
Άξια ενδιαφέροντος
Στη Μονή αυτή αξίζει να δουν οι επισκέπτες το καθολικό με τις τοιχογραφίες του (1752) και την «εφέστια εικόνα» της Παναγίας της Γλυκοφιλούσας, την τράπεζα με τις πλούσιες τοιχογραφίες καθώς και την πλούσια επίσης ιστορική βιβλιοθήκη της Μονής.
Φιλοθεου
Γ΄ κατηγορία ποδοσφαίρου ανδρών Κύπρου 1990-91
Η Γ΄ κατηγορία Κύπρου 1990-91 αποτέλεσε το 20ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κατέκτησε ο Οθέλλος Αθηαίνου για 1η φορά στην ιστορία του.
Σύστημα διεξαγωγής
Στο πρωτάθλημα της Γ΄ κατηγορία την περίοδο 1990-91 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Β΄ κατηγορία 1991–92. Η τρίτη στη βαθμολογία ομάδα έδωσε μπαράζ με τη 12η ομάδα του πρωταθλήματος Β΄ κατηγορία 1990-91, με τη νικήτρια να συμμετέχει στην Β΄ κατηγορία 1991-92 και την ηττημένη στη Γ΄ κατηγορία 1991-92. Οι τρεις τελευταίες ομάδες υποβιβάστηκαν στη Δ΄ κατηγορία 1991–92.
Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την περίοδο 1989-90
Ομάδες που προήχθησαν στη Β΄ κατηγορία 1990-91
Ομάδες που διαβαθμίστηκαν από τη Β΄ κατηγορία 1989-90
Ομάδες που προήχθησαν από την Δ΄ κατηγορία 1989-90
1Πριν την έναρξη του πρωταθλήματος Γ΄ κατηγορίας 1990-91 η ΑΠΕΑΝ Αγίας Νάπας ενοποιήθηκε με την ΕΝΑΝ Αγίας Νάπας δημιουργώντας τον Α.Ο. Αγία Νάπα που πήρε τη θέση της ΑΠΕΑΝ στο πρωτάθλημα.
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση
Δείτε επίσης
Κατηγορία:Εγχώρια ποδοσφαιρικά πρωταθλήματα 1990-1991 Κατηγορία:Γ΄ κατηγορία ποδοσφαίρου ανδρών Κύπρου
Α΄ κατηγορία ποδοσφαίρου ανδρών Κύπρου 1999-00
Η Α΄ κατηγορία ποδοσφαίρου ανδρών Κύπρου 1999-00 ήταν η 61η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ανόρθωση για 11η φορά στην ιστορία της.
Σύστημα διεξαγωγής
Η πρωταθλήτρια ομάδα εξασφάλιζε τη συμμετοχή της στο ΟΥΕΦΑ Τσάμπιονς Λιγκ 2000-01. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 2000-2001.
Επιπρόσθετα, μία από τις ομάδες του πρωταθλήματος εξασφάλιζε το δικαίωμα συμμετοχής στο Κύπελλο Ιντερτότο ΟΥΕΦΑ 2000. Όσες ομάδες επιθυμούσαν δήλωναν το ενδιαφέρον τους, πριν την ολοκλήρωση του πρωταθλήματος, για συμμετοχή στη διοργάνωση. Όποια από τις ομάδες αυτές τερμάτιζε ψηλότερα στο βαθμολογικό πίνακα συμμετείχε στο Ιντερτότο (εφόσον δεν είχε εξασφαλίσει τη συμμετοχή της σε άλλη διοργάνωση της ΟΥΕΦΑ).
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1998-99, στο πρωτάθλημα της περιόδου 1999-00 συμμετείχαν οι τρεις πρώτες ομάδες του πρωταθλήματος Β΄ κατηγορίας 1998-99 Αναγέννηση Δερύνειας, Εθνικός Άσσιας και ΑΠΟΠ Πάφου. Στο πρωτάθλημα δεν συμμετείχαν ο Ευαγόρας Πάφου, η Δόξα Κατωκοπιάς και ο Άρης Λεμεσού που είχαν υποβιβαστεί στο πρωτάθλημα Β΄ κατηγορίας 1999-00.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.
Βαθμολογία
Η τελική βαθμολογία του πρωταθλήματος ήταν:
1 Επειδή η δευτεραθλήτρια Ομόνοια είχε κατακτήσει το Κύπελλο Κύπρου 1999-00 εξασφαλίζοντας συμμετοχή στο Κύπελλο ΟΥΕΦΑ 2000-2001 μέσω του θεσμού του κυπέλλου, τη θέση που εδικαιούτο η Κύπρος στην ίδια διοργάνωση μέσω πρωταθλήματος εξασφάλισε η ομάδα που τερμάτισε στην τρίτη θέση, ΑΠΟΕΛ.
Δείτε επίσης
Κατηγορία:Α΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 1999-2000
Διεργασία
Η έννοια διεργασία μπορεί να αναφέρεται σε:
Euroleague Basketball
Η Euroleague Basketball S.L.   είναι ιδιωτική εταιρεία υπεύθυνη για την οργάνωση και διεξαγωγή τις κορυφαίας διασυλλογικής διοργανώσης επαγγελματικών ομάδων καλαθοσφαίρισης στην Ευρώπη, την Ευρωλίγκα (Euroleague). Είναι υπεύθυνη για τη διεξαγωγή της Ευρωλίγκας από το 2000, ξεκινώντας την περίοδο 2000-01, σε συνεργασία τότε με την ULEB. Επίσης, επιβλέπει τις ευρωπαϊκές ταξινομήσεις των εθνικών πρωταθλημάτων καλαθοσφαίρισης και το Euroleague Basketball Next Generation Tournament. Έχει την έδρα της στη Βαρκελώνη της Ισπανίας.
Διάρθρωση
Η Euroleague Basketball συνεργάζεται με την εταιρεία περιορισμένης ευθύνης «ECA» (Euroleague Commercial Assets S.A.), η οποία ιδρύθηκε το 2006 και εδρεύει στο Λουξεμβούργο, ενώ αποτελεί ιδιοκτησία των ενώσεων και των συλλόγων που την απαρτίζουν. Η εταιρεία περιορισμένης ευθύνης «EP» (Euroleague Properties S.A.) ιδρύθηκε το 2009, εδρεύει επίσης στο Λουξεμβούργο, τελεί υπό τον έλεγχο της ECA και είναι υπεύθυνη για την οργάνωση και τη διαχείριση της Ευρωλίγκα (Euroleague) και του Γιούροκαπ (Eurocup). Η εταιρεία Euroleague Basketball έχει μερίδιο 50% στην ECA, ενώ οι σύλλογοι έχουν επίσης μερίδιο 50% στην ECA. Η ECA διαθέτει εκτελεστική επιτροπή, η οποία περιλαμβάνει τη Euroleague Basketball, τα σωματεία από την Ευρωλίγκα και το Γιούροκαπ, την ULEB, καθώς επίσης και τα διοικητικά συμβούλια ορισμένων από τις ενώσεις των εγχώριων πρωταθλημάτων που είναι μέλη της ULEB.
Ακόμη, το 2000 δημιουργήθηκε η εταιρεία Euroleague Marketing S.L. με σκοπό την εμπορική διαχείριση της Ευρωλίγκα. Υπάρχει επίσης η Euroleague TV, η οποία λειτουργεί μέσω της Euroleague Entertainment & Services S.L.U. και της EP. Σύλλογοι από τις δύο διοργανώσεις, λαμβάνουν μέρος στο πρόγραμμα κοινωνικής υπευθυνότητας «One Team». To Euroleague Basketball Institute (EBI) ειδικεύεται στην αθλητική οργάνωση και διοίκηση.
Λογότυπο
Το εταιρικό λογότυπο όπως έχει εξελιχθεί με το πέρασμα του χρόνου.
Εξωτερικοί σύνδεσμοι
Κατηγορία:Καλαθοσφαίριση στην Ευρώπη
Προσήλιο Ξάνθης
Για συνώνυμους οικισμούς στην Ελλάδα δείτε το λήμμα: Προσήλιο
Το Προσήλιο είναι ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 420 μέτρα, το οποίο βρίσκεται σε απόσταση 15,5 χλμ. Β. από την Ξάνθη και 6 χλμ. Δ. από τη Σμίνθη (έδρα δήμου). Πολιτισμικά συμπεριλαμβάνεται στα Πομακοχώρια της Ξάνθης και στα πομάκικα ονομάζεται Πούλεβο. Στο χωριό λειτουργεί 2θέσιο Μειονοτικό Δημοτικό Σχολείο. Αναφέρεται επίσημα για πρώτη φορά ως ξεχωριστός οικισμός το 1961 να απογράφεται στην τότε κοινότητα Μύκης. Σύμφωνα με το σχέδιο Καλλικράτης υπάγεται στη δημοτική ενότητα Μύκης του Δήμου Μύκης και σύμφωνα με την απογραφή 2011 έχει πληθυσμό 142 κατοίκους.
Παραπομπές
Κατηγορία:Χωριά του νομού Ξάνθης Κατηγορία:Δήμος Μύκης Κατηγορία:Πομακοχώρια
Προΰπαρξη
Η προΰπαρξη είναι η πεποίθηση ότι κάθε ανθρώπινη ψυχή υπήρχε πριν από τη θνητή σύλληψη και ότι σε κάποια στιγμή πριν από τη γέννηση, εισέρχεται ή τοποθετείται στο σώμα. Οι έννοιες της προΰπαρξης μπορούν να περιλαμβάνουν είτε την πεποίθηση ότι η ψυχή δημιουργήθηκε κάποια στιγμή πριν από τη σύλληψη, είτε την πεποίθηση ότι η ψυχή είναι αιώνια. Εναλλακτικές πεποιθήσεις είναι ο τραντουσιανισμός (traducianism) και ο δημιουργισμός. Και οι δύο πνευματικές προσεγγίσεις υποστηρίζουν, ότι η ανθρώπινη ψυχή δεν υφίσταται μέχρι τη σύλληψη. Πρέπει να διαχωρίζεται από τον προσχηματισμό (preformation), που σχετίζεται με τη φυσική ύπαρξη και αφορά όλα τα όντα, ανθρώπινα και μη.
Η αρχαία ελληνική σκέψη και το Ισλάμ επιβεβαιώνουν την προΰπαρξη, αλλά γενικά απορρίπτεται από τον Χριστιανισμό.
Κατηγορία:Θρησκευτικές πίστεις, παραδόσεις και κινήματα
Δήμος Μενιδίου
Ο πρώην Δήμος Μενιδίου ήταν Δήμος της επαρχίας Βάλτου του Νομού Αιτωλοακαρνανίας. Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αμφιλοχίας. Αποτελούταν από 2 Τοπικές Κοινότητες: Μενιδίου και Φλωριάδας. Βρίσκεται στη Βορειοανατολική πλευρά του Αμβρακικού κόλπου.
Κύρια πηγή εσόδων είναι ο τουρισμός και η αλιεία για τους παραθαλάσσιους οικισμούς και η γεωργία και κτηνοτροφία για το ορεινό τμήμα της Δημοτικής Ενότητας.
Σύμφωνα με την απογραφή του 2011 έχει πληθυσμό 2.032 κατοίκους και έκταση 107.730 στρέμματα.
Διαίρεση
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
Εξωτερικοί σύνδεσμοι
Μενίδι
Βαγράτ πρίγκιπας της Γεωργίας
Ο Βαγράτ Γκρουζίνσκυ, ბაგრატი Bagrat, (8 Μαΐου 1776 – 8 Μαΐου 1841) ήταν Γεωργιανός βασιλικός πρίγκιπας (batonishvili) του Οίκου των Μπαγκρατιδών της Γεωργίας (Μπαγκρατιόνι) και συγγραφέας. Ως γιος τού Γεωργίου ΙΒ΄ βασιλιά της Γεωργίας, ο Βαγράτ κατέλαβε σημαντικές διοικητικές θέσεις τα τελευταία χρόνια της γεωργιανής μοναρχίας, μετά την κατάργηση της οποίας από τη Ρωσική Αυτοκρατορία το 1801 εισήλθε στην αυτοκρατορική δημόσια υπηρεσία. Ήταν γνωστός στη Ρωσία ως ο τσάρεβιτς Μπαγκράτ Γκεοργκίεβιτς Γκρουζίνσκι (Баграт Георгиевич Грузи́нский). Είναι συγγραφέας έργων ιστορίας της Γεωργίας, κτηνιατρικής και οικονομίας.
Η ζωή στη Γεωργία
Ο Βαγράτ γεννήθηκε στην Τιφλίδα, στην οικογένεια τού Γεωργίου τότε πρίγκιπα-διαδόχου, τού μελλοντικού βασιλιά Γεωργίου ΙΒ΄ και της πρώτης του συζύγου Kετεβάν Aντρονικασβίλι. Το 1790 ο Βαγράτ, τότε 14 ετών, έλαβε μία πριγκιπική επικράτεια στην κοιλάδα Ξάνι, αφού ο βασιλεύων παππούς του, Ηρακλής Β΄, απομάκρυνε την προκλητική δυναστεία των Κβενιπνεβέλι τού δουκάτου της Ξάνης, χωρίζοντάς την σε τρία μέρη. Άλλα μέρη τού δουκάτου παραχωρήθηκαν στον μεγαλύτερο αδελφό τού Βαγράτ, Ιωάννη και στον θείο του Ιούλον. Επιπλέον, κατά τη διάρκεια της βασιλείας τού πατέρα του Γεωργίου ΙΒ΄ (1798–1801), ο Βαγράτ έλαβε στην κατοχή του τον Καχέτι. Την ίδια περίπου εποχή, ενεπλάκη σε μία δυναστική βεντέτα ανάμεσα στους πολυάριθμους απογόνους τού Ηρακλή Β΄ και τού Γεωργίου ΙΒ΄. Τον Νοέμβριο τού 1800, ο Βαγράτ ήταν ένας από τους διοικητές μίας συνδυασμένης Ρωσο-Γεωργιανής δύναμης. που νίκησε την κοινή εισβολή τού Ούμα χαν των Αβάρων και τού ετεροθαλή θείου τού Βαγράτ από τον πατέρα του, Αλέξανδρο, στις όχθες τού Ιόρι στο Καχέτι.
Η ζωή στη Ρωσία
Μετά το τέλος τού Γεωργίου ΙΒ΄ το 1800, η έλευση της ρωσικής κυριαρχίας έφερε το τέλος της κυριαρχίας των Βαγρατιδών. Τα μέλη της Γεωργιανής βασιλικής οικογένειας στερήθηκαν τις περιουσίες τους και απελάθηκαν στη Ρωσία. Σε αντίθεση με πολλούς από τους βασιλικούς συγγενείς του, ο Βαγράτ δεν πήρε όπλα κατά τού ρωσικού καθεστώτος και, το 1803, δέχτηκε την εξορία του στη Μόσχα, την οποία άφησε την ημέρα πριν από την κατάληψη της πόλης από τα γαλλικά στρατεύματα το 1812, και στη συνέχεια στην Αγία Πετρούπολη, όπου έζησε μέχρι το τέλος του. Έγινε επιμελητής (chamberlain) τού Ρώσου τσάρου Αλέξανδρου Α' το 1818, και μυστικός σύμβουλος και γερουσιαστής της Αυτοκρατορίας το 1828.
Κατά τη διάρκεια της ζωής του στη Ρωσία, ο Βαγράτ συνέγραψε μία συνέχεια της γεωργιανής ιστορίας, που είχε γράψει ο αδελφός του Δαβίδ, καλύπτοντας την περίοδο από τα μέσα του 18ου αι. έως τη δεκαετία του 1840. Συνέταξε επίσης έναν κατάλογο Γεωργιανών, που πολέμησαν στις ρωσικές τάξεις εναντίον της Γαλλίας τού Ναπολέοντα το 1812. Έγραψε επίσης απομνημονεύματα και το πρώτο βιβλίο κτηνιατρικής στη γεωργιανή γλώσσα, που δημοσιεύτηκε στην Αγία Πετρούπολη το 1818.
Οικογένεια
σύνδεσμος=//upload.wikimedia.org/wikipedia/commons/thumb/7/74/David_Bagratovich%2C_Prince_Gruzinsky.jpg/220px-David_Bagratovich%2C_Prince_Gruzinsky.jpg|μικρογραφία| Ο πρίγκιπας [[Ντέιβιντ Γκρουζίνσκι|Δαβίδ Γκρουζίνσκι, γιος τού πρίγκιπα Βαγράτ.]] Ο πρίγκιπας Bαγράτ νυμφεύτηκε την πριγκίπισσα Eκατερίνα (Κετεβάν) Τσολοκασβίλι (1781 – 30 Ιουνίου 1831), κόρη του πρίγκιπα Ντουρμισχάν Τσολοκασβίλι, κάποτε δικαστικού επιμελητή (mourani) τού Ψάβι και τού Kεβσουρέτι. Απεβίωσε από χολέρα στην Αγία Πετρούπολη και ετάφη στο κοιμητήριο Σμολένσκι. Ο Βαγράτ και η Εκατερίνα ήταν γονείς δέκα πριγκίπων, εκ των οποίων μόνο τα τρεις ενηλικιώθηκαν:
Βιβλιογραφία
Κατηγορία:Ρώσοι γερουσιαστές Κατηγορία:Γεωργιανοί πολιτικοί Κατηγορία:Δυναστεία των Μπαγκρατιόνι
Ανίερη Συμμαχία
Ο όρος Ανίερη Συμμαχία (αγγλικά: Unholy Alliance) αναφέρεται ευρέως σε μια συμμαχία που θεωρείται αφύσικη, ασυνήθιστη ή απλά ανεπιθύμητη, μερικές φορές μεταξύ φαινομενικά ανταγωνιστικών κομμάτων.
Πρωτότυπη χρήση
thumb|right|180px|Ο τσάρος Αλέξανδρος Α΄ Το 1855, ο όρος «Ανίερη συμμαχία» χρησιμοποιήθηκε για τις συμμαχίες της Δυτικής Ευρώπης με την Οθωμανική Αυτοκρατορία κατά των συμφερόντων της Ρωσίας, της Ελλάδας και των περισσότερων Βαλκανικών χωρών. Ήταν μια ειρωνική αναφορά στην αρχική «Ιερή Συμμαχία» που δημιουργήθηκε μετά τον Ναπολέοντιο πόλεμο το 1815 από τον Τσάρο Αλέξανδρο Α' της Ρωσίας.
Μετέπειτα χρήση
Το 1912, ο αμερικανός πολιτικός Τεοντόρ Ρούζβελτ έκανε εκστρατεία εναντίον της «αόρατης κυβέρνησης» και «της ανίερης συμμαχίας μεταξύ διεφθαρμένων επιχειρήσεων και διεφθαρμένων πολιτικών».
Στο πλαίσιο του Β' Παγκοσμίου Πολέμου, ο όρος χρησιμοποιήθηκε για το Σύμφωνο Μολότοφ-Ρίμπεντροπ μεταξύ της Ναζιστικής Γερμανίας και της Σοβιετικής Ένωσης που διαχώριζε την Πολωνία.
Ο όρος χρησιμοποιήθηκε από τους Αφρικανούς εθνικιστές όταν περιγράφουν τις κυρίαρχες λευκές κυβερνήσεις της Νότιας Αφρικής από το 1961 έως το 1980: Νότια Αφρική, Ροδεσία και Πορτογαλική Αυτοκρατορία. Για παράδειγμα, κατά τη διάρκεια του Συμβουλίου Υπουργών της Οργάνωσης της Αφρικανικής Ενότητας, που συνήλθε κατά τη δέκατη τέταρτη τακτική σύνοδό του στην Αντίς Αμπέμπα της Αιθιοπίας, από τις 27 Φεβρουαρίου έως τις 6 Μαρτίου 1970, οι υπουργοί δήλωσαν ότι ανησυχούσαν βαθιά στην ενίσχυση της «ανίερης συμμαχίας» μεταξύ των ρατσιστικών καθεστώτων της Πρετόριας, του Σάλσμπερι, της Λισαβόνας και η συνεργασία τους με άλλες ιμπεριαλιστικές δυνάμεις. Στο ψήφισμά του 3151 G (XXVIII) της 14ης Δεκεμβρίου 1973, η Γενική Συνέλευση των Ηνωμένων Εθνών καταδίκασε αυτό που χαρακτήρισε την «ανίερη συμμαχία» μεταξύ του Νοτιοαφρικανικού απαρτχάιντ και του σιωνισμού.
Αλβανική Ομοσπονδία Καλαθοσφαίρισης
Η Αλβανική Ομοσπονδία Καλαθοσφαίρισης (αλβανικά: Federata Shqiptare e Basketbollit, FSHB) είναι το ανώτατο όργανο διοίκησης του αθλήματος της καλαθοσφαίρισης στην Αλβανία. Ιδρύθηκε το 1945. Διοργανώνει τα πρωταθλήματα καλαθοσφαίρισης ανδρών, γυναικών, το Κύπελλο Αλβανίας και το Σούπερ Καπ. Η ομοσπονδία συντονίζει επίσης τις δραστηριότητες των εθνικών ομάδων ανδρών, γυναικών και νέων της Αλβανίας.
Οργάνωση
Η Αλβανική Ομοσπονδία Καλαθοσφαίρισης έχει τέσσερα κύρια γραφεία, τα οποία είναι:
Η Αλβανική Ομοσπονδία Καλαθοσφαίρισης υποστηρίζεται από την Αλβανική Κυβέρνηση αλλά είναι ανεξάρτητη από τον Υπουργό Αθλητισμού και έχει σημαντική οικονομική αυτονομία από αυτήν. Σημερινός πρόεδρος της είναι ο Αβνί Πονάρι ενώ τα μέλη της Διοίκησης είναι:
Εξωτερικοί σύνδεσμοι
Κατηγορία:Καλαθοσφαίριση στην Αλβανία
Someday Angeline
Το Someday Angeline είναι μία παιδική νουβέλα του Λούις Σέιτσαρ (Louis Sachar). Μια ιστορία για ένα κορίτσι που ονομάζεται Angeline Persopolis που αντιμετωπίζει πρόβλημα στο σχολείο λόγω της ευφυΐας της,κυκλοφόρησε αρχικά το 1983, αλλά έλαβε μια ανατύπωση το 2005 μετά την επιτυχία του Σέιτσαρ με το Holes.
Παραπομπές
Κατηγορία:Μυθιστορήματα για παιδιά
Φθορίτης
Ο φθορίτης (αγγλ. fluorite) ή αργυροδάμας είναι ορυκτό του ασβεστίου με χημικό τύπο CaF2. Οφείλει το όνομά του στο συστατικό του, φθόριο, ενώ το αγγλικό όνομα προέρχεται από τα λατινικά (fluor = ρέω) και σχετίζεται με την ικανότητά του να χαμηλώνει το σημείο τήξεως όταν προστίθεται σε άλλα ορυκτά (συλλίπασμα).